Държавен вестник, бр. 46, 2022 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  46
VI. Схема на пътнотранспортните произ­
шествия във всеки идентифициран участък 
с концентрация на пътнотранспортни про­
изшествия
1. Общи положения
1.1. Схемата на настъпилите ПТП в ус­
тановените УКПТП, наричана за краткост 
„схемата“, съдържа условни знаци на всички 
произшествия съгласно т. 2. Условните знаци 
се изобразяват с точното си местоположение 
върху ситуационен чертеж на конкретния 
участък. 
1.2. Схемата служи за визуализиране на 
ПТП в конкретния участък, като по този 
начин се цели възможно по-голяма досто­
верност на последващия анализ.
1.3. Схемата се изготвя в електронен 
формат. 
1.4. Изискванията при изработване на схе­
мата се спазват от членовете на комисиите 
по области за установяване и обезопасяване 
на УКПТП.
2. Нанасяне на данни за ПТП, настъпили 
в УКПТП, и за самите участъци
2.1. ПТП се представят със стрелки, които 
показват вида на ПТП, мястото на настъп­
ването му и траекториите на движение на 
участниците в него, включително и техните 
маневри (схема № 1).
2.2. Стрелките се оформят по различен 
начин (единични или двойни, със сигнатура 
върху тях) и изобразяват вида на участници­
те в произшествията в конкретния УКПТП, 
информират за последствията от ПТП и за 
други техни особености. 
2.3. Хронологичният ред, по който са се 
случвали произшествията, се отразява, като 
в началото на стрелките, възпроизвеждащи 
направлението и посоката на движение на 
участниците в ПТП, се записва съответната 
цифра. С нея се показва поредният номер на 
пътнотранспортното произшествие според 
реда на настъпването му (схема № 1).
2.4. Последствията от всяко произшествие 
се отбелязват с помощта на сигнатура, в ко­
ято са вписани поредните номера на ПТП. 
Ако номерът на ПТП е вписан в окръжност, 
при конкретното ПТП има ранени лица. Ако 
той е вписан в триъгълник, при ПТП има 
загинали лица. Ако номерът на ПТП не е 
вписан в никаква фигура, последствията от 
ПТП са само материални щети (схема № 1).
2.5. Схемата се придружава от легенда, в 
която се нанасят (схема № 2):
а) общият брой на произшествията, броят 
на ПТП със загинали, с ранени и с матери­
ални щети;
б) начинът на регулиране на движени­
ето – на конкретния участък; начинът на 
регулиране се подчертава (с регулировчик, 
с пътни знаци, със светлинни сигнали или 
без регулиране);
в) интензивността на движението, устано­
вена за проучвания период от време;
г) маневрите, предприети от участниците 
в ПТП, също се обозначават върху схемата 
(например ПТП № 13 на схема № 1).
3. Етапи на работа при съставяне на 
схемите
3.1. Подготвя се ситуационен чертеж, който 
съдържа освен геометричните елементи на 
пътя и наличната организация на движение 
на обследвания участък.
3.2. Изготвят се таблици 3 и 5, като част 
от данните в тях се нанасят в схемата.
3.3. Нанасят се всички ПТП по хронологи­
чен ред на настъпването им с предвидените 
за тях сигнатури.
3.4. Отбелязва се информацията в леген­
дата на подготвяните схеми.
3.5. Схемите се изготвят в електронен 
формат. Те се съхраняват в структурите на 
„Пътна полиция“ при СДВР и ОД – МВР, 
както и в ОПУ. Схемите се предоставят и 
на ГДНП – отдел „Пътна полиция“, и на 
администрацията, управляваща пътя, с оглед 
подпомагане на комисията по безопасност 
на движението на областно и/или общинско 
ниво.
3.6. Схемите се изработват от назначените 
по области комисии, определени за работа 
по УКПТП.